Lemmen työt
Kantele, nyt kieles
 Laulaa lemmest’ anna,
 Lemmen sulotöitä
 Korvihini kanna!

 Lempi laati taivaat,
 Ainetta ei ollut;
 Lemmen kautta maahan
 Edeni on tullut.

 Lempi ihmisen loi
 Mullan mukulasta;
 Lempi ihmislapsen
 Päästi kuolemasta.

 Lempi auvon antaa
 Täällä lapsillensa;
 Lempi muuttaa murheen
 Heidän parhaaksensa.

 Lempi vie ne viimein
 Elon kotirantaan;
 Lempi kultakruunun
 Niille päähän kantaa.

 Lempi voitonvirret
 Johtaa taivahassa –
 Oi jos, kannel, oisit
 Siellä soittamassa!

1868